text: Kraftig regn og torden kan ramme Danmark søndag
  28 juli 2019 kl. 06.21
  Selvom sommervarmen fortsætter, er der varslet om både torden og hagl i løbet af søndag.
  Efter flere dage med sol, sommer og strandvejr kommer regnen. Selvom varmen fortsætter både i dag og i morgen, kan der lokalt komme både torden og hagl. Det oplyser DMI.
  Når himlen åbner sig, og regnen begynder, er det ikke bare et par dråber, der falder. Helt op til 35 mm kan der komme lokalt. DMI har varslet risiko for kraftig regn i det meste af Danmark.
  Det bliver mest skyet, og i løbet af eftermiddagen kommer der en del byger, som lokalt kan være ret kraftige. Temperaturen er stadigvæk over de 20 grader – mellem 21 og 24, og vinden bliver let til frisk fra øst og nordøst.
  Også mandag og tirsdag har DMI varslet om voldsomt vejr med regn- og tordenbyger.
  Du kan se, DMIs varsler her, som opdateres løbende.
  Det skal du være opmærksom på ved kraftig regn og torden:
  Lavtliggende områder som for eksempel kældre, vejbaner og viadukter kan oversvømmes. Der er risiko for strømafbrydelser.Tjek tagrender, nedløbsrør og afløbsriste nær din bolig.Luk vinduer og døre.Store mængder vand påvirker trafikken. Nedsæt hastigheden, mens du kører, for at undgå akvaplaning, og kør ikke ud i vand, hvor du ikke kan vurdere dybden. Kilde: DMI
  
  